Likumprojekts (grozījumi) 24-TA-285
Izdrukāts 29.07.2026. 23.29 - 1.0.VK Redakcija
Likumprojekts (grozījumi) 24-TA-285
Izdrukāts 29.07.2026. 23.29 - 1.0.VK Redakcija
Grozījums Izglītības likumā
Izdarīt Izglītības likumā (Latvijas Republikas Saeimas un Ministru Kabineta Ziņotājs, 1998, 24. nr.; 1999, 17., 24. nr.; 2000, 12. nr.; 2001, 12., 16., 21. nr.; 2004, 5. nr.; 2007, 3. nr.; 2009, 1., 2., 14. nr.; Latvijas Vēstnesis, 2009, 196. nr.; 2010, 47., 205. nr.; 2011, 202. nr.; 2012, 54., 108., 190. nr.; 2013, 142. nr.; 2014, 257. nr.; 2015, 127., 242. nr.; 2016, 100., 241. nr.; 2017, 152., 242. nr.; 2018, 65., 196. nr.; 2019, 67., 75., 118., 240. nr.; 2020, 102., 174.B, 224., 240.A nr.; 2021, 73.A, 75. nr.; 2022, 144., 187., 197., 211.A nr.; 2023, 120.A, 201. nr.) šādu grozījumu:
Papildināt 52. pantu ar piekto daļu šādā redakcijā:
"(5) Pedagogam, kurš skolotāja kvalifikāciju ir ieguvis valsts augstskolas īstenotā darba vidē balstītā otrā cikla augstākās izglītības programmā un divu gadu laikā pēc skolotāja kvalifikācijas ieguves ir uzsācis pedagoga profesionālās kompetences pilnveidi valsts augstskolas īstenotā izglītības programmā, profesionālās kompetences pilnveides laikā ir tiesības saņemt stipendiju Ministru kabineta noteiktajā kārtībā. Stipendiju piešķir no valsts budžeta līdzekļiem. Stipendijas apmēru, stipendijas piešķiršanas nosacījumus un piešķiršanas kārtību, tostarp to valsts augstskolu un valsts augstskolu īstenoto izglītības programmu sarakstu, uz kurām attiecas šīs daļas noteikumi, un laikposmu, kurā tiek piešķirta stipendija, nosaka Ministru kabinets."

